Viborger Samler, 1848-07-29
Vi meddele fra Berlin (20de Juli) et Udtog af en Correspondentartikel, der er at ansee som en Henpegen, paa Preussens fremtidige Politik. Underhandlingerne med Professor Rosenkrantz om hans Jndtrædelse i Cultusministeriet have ikke ført til noget Resultat, da Ministeriet ei kan afvige fra dets engang antagne Politik i de tydske Anliggender, og Rosenkranz hører vel meget til den venstre Side i Frankfurt og Berlin, d. er henhører til det Partider ogsaa vil gjøre Preussen til en tydsk Provinds. Denne Fordring understøttes levende fra Frankfurt, hvor man saa inderlig gjerne vilde udstryge af Historien ved et Pennestrøg den Stat, som med uhørt Anstrengelse og uhyre Offre har ligefra Aaret 1640 hævet sig til sin nuværende Storhed. Men imod et saa skjændigt Forehavende reiser sig mere eller mindre hele den preussiske Befolkning, og man kalder hine Mænd, som gjerne vilde, at de til det tydske Forbund hørende Stater skulde gaae op i Tydskland (Männer des Afgangs), Drømmere og Jdeologer, som ganske og aldeles have forvildet sig fra det practiske Terrain ind paa et af hule Theorier undergravet Jordsmon. Derhos har vort Ministerium fattet den faste Beslutning hverken at give efter for den overdrevne Tydskhed eller for Mildes beskyttende Toldtarif. Thi den Tilstand, hvori vore Provindsers Handels- og Jndustrie-Forhold befinde sig, kræver paa en bydende Maade, at Preussen skjænker disse den største Opmærksomhed; og med den af Sydtydskland paatænkte og tilsigtede Beskyttelses-Told tarif, i det enige Tydsklands Navn, vilde vore Sø- og Handelstæder fuldstændig ødelægges og opoffres for nogle sydtydske Fabrikanters Monopol. Derfor have Stæderne ved Østersøen og nogle andre Handelspladse fattet den Beslutning at sende egne Deputerede til Frankfurt, for paa alle Maader at varetage Preussens Jnteresser. Og i en nyere Correspondent-Artikel i "Børsenh." af 24de Juli hedder det: "Det er ei at miskjende, at de hemmelige Hensigter, som Syden i Tydskland nærer imod Norden og navnlig imod Preussen, have nu afsløret sig saa tydelig, at Jngen mere tør skuffe sig desangaaende Sydtydskerne ville ganske see Preussen forsvinde, og deres Raab og Skrig efter Tydsklands Eenhed er kun en maskeret Krigserklæring imod Preussen. Ligesom hele Nationen er gjennemtrængt af denne Overbeviisning, saaledes er ogsaa Ministeriet forvisset om Sydtydsklands hadske Stemning i dette Punct, og derved er ogsaa med Bestemthed betegnet det Skridt, som Preussen nu har at indtage: Preussen vil ikke forsvinde saaledes, eller gaae saaledes op i Tydskland, at det opgiver sit Navn, men det vil nu først for Alvor samle sig til et Heelt, og lade sig som et saadant repræsentere i Frankfurt. J denne Hensigt er Camphausen kaldet, og ogsaa ankommen til Berlin, hvorfra han vil afgaae til Frankfurt som fungerende preuss. Repræsentant hos Contralmagten og Rigsforsamlingen i Frankfurt. Jntet Frankfurter Ministerium tør udstede befalinger til en preussisk Auctoritet. Saaledes er Stemningen i Berlin og paa Landet, ja endog ved Rhinen. Som en yderligere Udvikling eller Fremskriden paa denne nye Bane maa det fremdeles ansees, at den franske Gesandt Arago er idag modtagen af Kongen, og at ufortøvet en preussisk Gesandt skal accrediteres i Paris. Støttende sig paa disse Anskuelser, begynder vort Pengemarked at reise sig betydeligt, og der tilflyde allerede samme mange udenlandske Capitaler.